《嘲鹤篇呈少荃中丞》
清代·潘曾玮

白鹤海上来，毛羽自珍惜。岂为饮啄谋，下争鸡鹜食。

远势待盘饮，奋飞终有力。一旦拘樊笼，难振九霄翮。

主人眷顾深，珍重异凡禽。安羡乘轩贵，羞为铩羽吟。

铩羽尔忽悲，一举自千里。所望附青云，声闻从此始。

我为嘲鹤歌，嗟尔久寂寞。嘲鹤且自嘲，我亦不舞鹤。

作者简介：江苏吴县人，字季玉，一字玉泉。潘曾绶弟。由荫生历官刑部郎中，记名道员。有《玉泉词》、《自镜斋诗钞》。